title: Cinneadh Cur Chun Feidhme (AE) 2021/856 ón gCoimisiún an 25 Bealtaine 2021 lena gcinntear an dáta a ghlacfaidh Oifig an Ionchúisitheora Phoiblí Eorpaigh ar láimh a cúraimí imscrúdaithe agus ionchúisimh

text:
                  28.5.2021

                  GA

                  Iris Oifigiúil an Aontais Eorpaigh

                  L 188/100

         CINNEADH CUR CHUN FEIDHME (AE) 2021/856 ÓN gCOIMISIÚN
         an 25 Bealtaine 2021
         lena gcinntear an dáta a ghlacfaidh Oifig an Ionchúisitheora Phoiblí Eorpaigh ar láimh a cúraimí imscrúdaithe agus ionchúisimh
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2017/1939 ón gComhairle an 12 Deireadh Fómhair 2017 lena gcuirtear chun feidhme comhar feabhsaithe maidir le bunú Oifig an Ionchúisitheora Phoiblí Eorpaigh (“OIPE”) (1), agus go háirithe an dara fomhír d’Airteagal 120(2) de,
         De bharr an mhéid seo a leanas:

                     (1)

                     I gcomhréir leis an dara fomhír d’Airteagal 120(2) de Rialachán (AE) 2017/1939, tá OIPE chun na cúraimí imscrúdaithe agus ionchúisimh a tugadh dó leis an Rialachán sin a ghlacadh ar láimh ar dháta atá le cinneadh trí chinneadh ón gCoimisiún ar thogra ón bPríomh-Ionchúisitheoir Eorpach a luaithe a chuirfear OIPE ar bun.

                     (2)

                     An 7 Aibreán 2021, mhol an Príomh-Ionchúisitheoir Eorpach don Choimisiún gur cheart do OIPE a chúraimí imscrúdaithe agus ionchúisimh a ghlacadh ar láimh an 1 Meitheamh 2021.

                     (3)

                     Is comhlacht doroinnte de chuid an Aontais é OIPE a fheidhmíonn mar aon Oifig amháin le struchtúr díláraithe. Ar an leibhéal lárnach, tá an Coláiste, na Dlísheomraí Buana, an Príomh-Ionchúisitheoir Eorpach, na Leas-Phríomhionchúisitheoirí Eorpacha, na hIonchúisitheoirí Eorpacha agus an Stiúrthóir Riaracháin. Ceapadh an Príomh-Ionchúisitheoir Eorpach, na hIonchúisitheoirí Eorpacha, na Leas-Phríomhionchúisitheoirí Eorpacha agus Stiúrthóir Riaracháin OIPE le cinntí a glacadh, faoi seach, an 23 Deireadh Fómhair 2019 (2), an 27 Iúil 2020 (3), an 11 Samhain 2020 (4), agus an 20 Eanáir 2021 (5). Bunaíodh an Coláiste an 28 Meán Fómhair 2020. I gcomhréir le hAirteagal 21(2) de Rialachán (AE) 2017/1939, ghlac an Coláiste rialacha nós imeachta inmheánacha OIPE an 12 Deireadh Fómhair 2020. De bhun na chéad fomhíre d’Airteagal 10(1) de Rialachán (AE) 2017/1939, ghlac an Coláiste na rialacha maidir leis na Dlísheomraí Buana an 25 Samhain 2020. Mar a shainmhínítear in Airteagal 2(4) de Rialachán (AE) 2017/1939, tá foireann OIPE i bhfeidhm.

                     (4)

                     Ar leibhéal díláraithe OIPE, tá na hIonchúisitheoirí Tarmligthe Eorpacha ann, atá suite sna Ballstáit a ghlacann páirt sa chomhar feabhsaithe maidir le bunú OIPE (“Ballstáit”). De bhun Airteagal 114(c) de Rialachán (AE) 2017/1939, ghlac an Coláiste na rialacha maidir le coinníollacha fostaíochta na nIonchúisitheoirí Tarmligthe Eorpacha an 29 Meán Fómhair 2020. Ba cheart beirt Ionchúisitheoirí Tarmligthe Eorpacha ar a laghad a cheapadh le haghaidh gach Ballstáit roimh an 1 Meitheamh 2021. An dáta a glacadh an Cinneadh seo, bhí beirt Ionchúisitheoirí Tarmligthe Eorpacha ar a laghad in aghaidh an Bhallstáit ceaptha ag OIPE, seachas an Fhionlainn agus an tSlóivéin (6). Tá an tréimhse réasúnach ama atá ag na Ballstáit chun a n-iarrthóirí a ainmniú don phost mar Ionchúisitheoir Tarmligthe Eorpach dulta in éag cheana. Níor cheart don staid seo cosc a chur ar thús éifeachtach oibríochtaí OIPE, agus é á chur san áireamh go bhféadfadh Ionchúisitheoir Eorpach na mBallstát lena mbaineann an t-imscrúdú a dhéanamh go pearsanta sna Ballstáit sin, agus cumhachtaí, freagrachtaí agus oibleagáidí uile an Ionchúisitheora Tharmligthe Eorpaigh aige, i gcomhréir le hAirteagal 28(4) de Rialachán (AE) 2017/1939.

                     (5)

                     Deonaíodh buiséad uathrialach do OIPE i gcomhréir leis an gCreat Airgeadais Ilbhliantúil do na blianta 2021 go 2027 (7) lena ráthaítear a huathriail agus a neamhspleáchas iomlán.

                     (6)

                     I gcomhréir le hAirteagal 44(1) de Rialachán (AE) 2017/1939, bunaítear córas bainistithe cásanna OIPE agus feidhmíonn sé ar leibhéal lárnach agus ar leibhéal díláraithe. San Iarscríbhinn a ghabhann leis an Rialachán sin, a tugadh isteach le Rialachán Tarmligthe (AE) 2020/2153 ón gCoimisiún (8), liostaítear catagóirí na sonraí pearsanta oibríochtúla agus na catagóirí de dhaoine is ábhar do na sonraí a bhféadfar a sonraí pearsanta oibríochtúla a phróiseáil in innéacs na gcáschomhad ag OIPE.

                     (7)

                     An 21 Deireadh Fómhair 2020, i gcomhréir le hAirteagal 78(5) de Rialachán (AE) 2017/1939, ghlac an Coláiste na rialacha maidir le hOifigeach Cosanta Sonraí OIPE. An 28 Deireadh Fómhair 2020, ghlac an Coláiste na rialacha maidir le sonraí pearsanta a phróiseáil ag OIPE. An 21 Deireadh Fómhair 2020, i gcomhréir le hAirteagal 25 de Rialachán (AE) 2018/1725 ó Pharlaimint na hEorpa agus ón gComhairle (9), ghlac an Coláiste na rialacha inmheánacha a bhaineann le srianta ar chearta ábhar sonraí áirithe i ndáil le próiseáil sonraí pearsanta riaracháin faoi chuimsiú gníomhaíochtaí arna ndéanamh ag OIPE.

                     (8)

                     An 13 Eanáir 2021, i gcomhréir le hAirteagal 95 de Rialachán (AE) 2017/1939, ghlac an Coláiste na rialacha airgeadais is infheidhme maidir le OIPE.

                     (9)

                     An 27 Samhain 2020, i gcomhréir le hAirteagal 106(2) de Rialachán (AE) 2017/1939, thug OIPE agus Ard-Diúcacht Lucsamburg Comhaontú Ceanncheathrún i gcrích. Cuireadh áitreabh na hOifige Larnaí i Lucsamburg ar fáil do OIPE.

                     (10)

                     An 30 Meán Fómhair 2020, i gcomhréir le hAirteagal 107(2) de Rialachán (AE) 2017/1939, ghlac an Coláiste socruithe inmheánacha teanga OIPE.

                     (11)

                     An 21 Deireadh Fómhair 2020, i gcomhréir le hAirteagal 109(2) de Rialachán (AE) 2017/1939, ghlac an Coláiste na rialacha maidir le rochtain phoiblí ar dhoiciméid OIPE.

                     (12)

                     Thug na Ballstáit uile fógra don Choimisiún faoi ghlacadh na mbeart chun Treoir (AE) 2017/1371 ó Pharlaimint na hEorpa agus ón gComhairle (10) a thrasuí sa dlí náisiúnta agus chuir siad bearta iomchuí eile i bhfeidhm go ginearálta chun a áirithiú gur féidir le OIPE tús a chur lena chuid oibre oibríochtúla.

                     (13)

                     Le comhlíonadh na gcoinníollacha a leagtar síos sa dara fomhír d’Airteagal 120(2) de Rialachán (AE) 2017/1939, bunaítear OIPE agus tá sé réidh lena chúraimí imscrúdaithe agus ionchúisimh a ghlacadh ar láimh. Dá bhrí sin, ní mór an dáta a ghlacfaidh OIPE na cúraimí sin ar láimh a chinneadh.

                     (14)

                     I gcomhréir leis an tríú fomhír d’Airteagal 120(2) de Rialachán (AE) 2017/1939, níor cheart an dáta sin a bheith níos luaithe ná 3 bliana tar éis dháta theacht i bhfeidhm an Rialacháin sin. Ós rud é gur tháinig Rialachán (AE) 2017/1939 i bhfeidhm an 20 Samhain 2017, níor cheart an dáta sin a bheith níos luaithe ná 20 Samhain 2020.

                     (15)

                     I gcomhréir leis an gcéad fhomhír agus leis an gceathrú fomhír d’Airteagal 120(2) de Rialachán (AE) 2017/1939, feidhmeoidh OIPE a inniúlacht maidir le haon chion a thagann faoina inniúlacht a rinneadh tar éis 20 Samhain 2017, nó, i gcás na mBallstát a tháinig isteach sa chomhar feabhsaithe de bhua cinneadh arna ghlacadh i gcomhréir le hAirteagal 331(1) CFAE, an dáta atá léirithe sa chinneadh lena mbaineann.

               TAR ÉIS AN CINNEADH SEO A GHLACADH:

            Airteagal 1
            Is é an 1 Meitheamh 2021 a ghlacfaidh Oifig an Ionchúisitheora Phoiblí Eorpaigh ar láimh na cúraimí imscrúdaithe agus ionchúisimh a tugadh di le Rialachán (AE) 2017/1939.

            Airteagal 2
            Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 25 Bealtaine 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 283, 31.10.2017, lch. 1.

            (2)  IO L 274, 28.10.2019, lch. 1.

            (3)  IO L 244, 29.7.2020, lch. 18.

            (4)  Cinntí 010/2020 agus 011/2020 ó Choláiste Oifig an Ionchúisitheora Phoiblí Eorpaigh an 11 Samhain 2020.

            (5)  Cinneadh 003/2021 ó Choláiste Oifig an Ionchúisitheora Phoiblí Eorpaigh an 20 Eanáir 2021.

            (6)  Cinntí ó Choláiste Oifig an Ionchúisitheora Phoiblí Eorpaigh: 19/2020 an 25 Samhain 2020 (ceapachán deichniúr Ionchúisitheoirí Tarmligthe Eorpacha i bPoblacht Chónaidhme na Gearmáine); 020/2020 an 25 Samhain 2020 (ceapachán ceathrar Ionchúisitheoirí Tarmligthe Eorpacha i bPoblacht na Slóvaice); 021/2020 an 2 Nollaig 2020 (ceapachán beirt Ionchúisitheoirí Tarmligthe Eorpacha i bPoblacht na hEastóine); 22/2020 an 2 Nollaig 2020 (ceapachán aon Ionchúisitheoir Tarmligthe Eorpach amháin i bPoblacht Chónaidhme na Gearmáine); 024/2020 an 9 Nollaig 2020 (ceapachán Ionchúisitheoir Tarmligthe Eorpach i bPoblacht na Slóvaice); 007/2021 an 3 Feabhra 2021 (ceapachán triúr Ionchúisitheoirí Tarmligthe Eorpacha i bPoblacht na Liotuáine); 008/2021 an 5 Feabhra 2021 (ceapachán triúr Ionchúisitheoirí Tarmligthe Eorpacha i bPoblacht na Seice); 009/2021 an 10 Feabhra 2021 (ceapachán seisear Ionchúisitheoirí Tarmligthe Eorpacha sa Rómáin); 010/2021 an 10 Feabhra 2021 (ceapachán beirt Ionchúisitheoirí Tarmligthe Eorpacha i Ríocht na hÍsiltíre); 016/2021 an 17 Márta 2021 (ceapachán aon Ionchúisitheoir Tarmligthe Eorpach amháin i Ríocht na Beilge); 022/2021 an 7 Aibreán 2021 (ceapachán triúr Ionchúisitheoirí Tarmligthe Eorpacha i bPoblacht na Bulgáire); 024/2021 an 7 Aibreán 2021 (ceapachán beirt Ionchúisitheoirí Tarmligthe Eorpacha i bPoblacht na Cróite); 025/2021 an 7 Aibreán 2021 (ceapachán beirt Ionchúisitheoirí Tarmligthe Eorpacha i bPoblacht na Seice); 026/2021 an 21 Aibreán 2021 (ceapachán ceathrar Ionchúisitheoirí Tarmligthe Eorpacha i bPoblacht na Fraince); 027/2021 an 21 Aibreán 2021 (ceapachán beirt Ionchúisitheoirí Tarmligthe Eorpacha i bPoblacht na Laitvia); 031/2021 an 28 Aibreán 2021 (ceapachán seachtar Ionchúisitheoirí Tarmligthe Eorpacha i Ríocht na Spáinne); 032/2021 an 28 Aibreán 2021 (ceapachán aon Ionchúisitheoir Tarmligthe Eorpach amháin i bPoblacht Mhálta); 034/2021 an 3 Bealtaine 2021 (ceapachán cúig cinn déag d’Ionchúisitheoirí Tarmligthe Eorpacha i bPoblacht na hIodáile); 035/2021 an 3 Bealtaine 2021 (ceapachán ceathrar Ionchúisitheoirí Tarmligthe Eorpacha i bPoblacht na Portaingéile); 037/2021 an 6 Bealtaine 2021 (ceapachán aon Ionchúisitheoir Tarmligthe Eorpach amháin i bPoblacht na Bulgáire); 041/2021 an 12 Bealtaine 2021 (ceapachán aon Ionchúisitheoir Tarmligthe Eorpach amháin i bPoblacht Mhálta); 045/2021 an 17 Bealtaine 2021 (ceapachán aon Ionchúisitheoir Tarmligthe Eorpach amháin i Ríocht na Beilge); 046/2021 an 17 Bealtaine 2021 (ceapachán beirt Ionchúisitheoirí Tarmligthe Eorpacha i bPoblacht na hOstaire); 047/2021 an 17 Bealtaine 2021 (ceapachán cúigear Ionchúisitheoirí Tarmligthe Eorpacha sa Phoblacht Heilléanach); 048/2021 an 19 Bealtaine 2021 (ceapachán beirt Ionchúisitheoirí Tarmligthe Eorpacha i bPoblacht na Cipire); 059/2021 an 19 Bealtaine 2021 (ceapachán beirt Ionchúisitheoirí Tarmligthe Eorpacha in Ard-Diúcacht Lucsamburg).

            (7)  IO L 433 I, 22.12.2020, lch. 11.

            (8)  Rialachán Tarmligthe (AE) 2020/2153 ón gCoimisiún an 14 Deireadh Fómhair 2020 lena leasaítear Rialachán (AE) 2017/1939 ón gComhairle maidir le catagóirí na sonraí pearsanta oibríochtúla agus na catagóirí daoine is ábhar do na sonraí a bhféadfar a sonraí pearsanta oibríochtúla a phróiseáil in innéacs na gcáschomhad ag Oifig an Ionchúisitheora Phoiblí Eorpaigh (IO L 431, 21.12.2020, lch. 1).

            (9)  Rialachán (AE) 2018/1725 ó Pharlaimint na hEorpa agus ón gComhairle an 23 Deireadh Fómhair 2018 maidir le daoine nádúrtha a chosaint i ndáil le sonraí pearsanta a phróiseáil ag institiúidí, comhlachtaí, oifigí agus gníomhaireachtaí an Aontais agus maidir le saorghluaiseacht sonraí den sórt sin, agus lena n-aisghairtear Rialachán (CE) Uimh. 45/2001 agus Cinneadh Uimh. 1247/2002/CE (IO L 295, 21.11.2018, lch. 39).

            (10)  Treoir (AE) 2017/1371 ó Pharlaimint na hEorpa agus ón gComhairle an 5 Iúil 2017 maidir leis an gcomhrac in aghaidh na calaoise ar leasanna airgeadais an Aontais trí bhíthin an dlí choiriúil (IO L 198, 28.7.2017, lch. 29).


title: Cinneadh Cur Chun Feidhme (AE) 2021/958 ón gCoimisiún an 31 Bealtaine 2021 lena leagtar síos an fhormáid chun sonraí agus faisnéis a thuairisciú maidir le trealamh iascaireachta a chuirtear ar an margadh agus maidir le dramhthrealamh iascaireachta a bhailítear sna Ballstáit agus maidir le formáid na tuarascála ina mbeidh seiceáil cáilíochta i gcomhréir le hAirteagal 13(1)(d) agus Airteagal 13(2) de Threoir (AE) 2019/904 ó Pharlaimint na hEorpa agus ón gComhairle

text:
                  15.6.2021

                  GA

                  Iris Oifigiúil an Aontais Eorpaigh

                  L 211/51

         CINNEADH CUR CHUN FEIDHME (AE) 2021/958 ÓN gCOIMISIÚN
         an 31 Bealtaine 2021
         lena leagtar síos an fhormáid chun sonraí agus faisnéis a thuairisciú maidir le trealamh iascaireachta a chuirtear ar an margadh agus maidir le dramhthrealamh iascaireachta a bhailítear sna Ballstáit agus maidir le formáid na tuarascála ina mbeidh seiceáil cáilíochta i gcomhréir le hAirteagal 13(1)(d) agus Airteagal 13(2) de Threoir (AE) 2019/904 ó Pharlaimint na hEorpa agus ón gComhairle
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Threoir (AE) 2019/904 ó Pharlaimint na hEorpa agus ón gComhairle an 5 Meitheamh 2019 maidir le laghdú a dhéanamh ar an tionchar atá ag táirgí plaisteacha áirithe ar an gcomhshaol (1), agus go háirithe Airteagal 13(4) de,
         De bharr an mhéid seo a leanas:

                     (1)

                     I gcomhréir le hAirteagal 13(1)(d) de Threoir (AE) 2019/904, ní mór do na Ballstáit sonraí maidir le trealamh iascaireachta ina bhfuil plaisteach a chuirtear ar an margadh agus maidir le dramhthrealamh iascaireachta a bhailítear sa Bhallstát a thuairisciú san fhormáid arna bunú ag an gCoimisiún.

                     (2)

                     Le hAirteagal 13(2) de Threoir (AE) 2019/904 sonraítear gur cheart tuarascáil ina mbeidh seiceáil cáilíochta ag gabháil leis na sonraí agus leis an bhfaisnéis a thuairisceoidh na Ballstáit. Le formáid na tuarascála ina mbeidh seiceáil cáilíochta ba cheart a áirithiú gur leor an fhaisnéis agus na sonraí a thuairiscítear chun cruinneas, iontaofacht agus inchomparáideacht na faisnéise agus na sonraí sin a fhíorú idir na Ballstáit.

                     (3)

                     I gcomhréir le hAirteagal 13(1) de Threoir (AE) 2019/904, ba cheart do na Ballstáit na sonraí agus an fhaisnéis a thuairisciú don Choimisiún trí mheán leictreonach laistigh de 18 mí ó dheireadh na bliana tuairiscithe inar bailíodh iad.

                     (4)

                     Chun gur féidir leis na Ballstáit a n-oibleagáidí tuairiscithe faoi Threoir (AE) 2019/904 a chomhlíonadh agus chun cruinneas agus inchomparáideacht na sonraí tuairiscithe a áirithiú, beidh an fhormáid chun sonraí a thuairisciú maidir le trealamh iascaireachta ina bhfuil plaisteach a chuirtear ar an margadh agus maidir le dramhthrealamh iascaireachta a bhailítear sa Bhallstát le bunú i gcomhréir le hAirteagal 13(4) de Threoir (AE) 2019/904.

                     (5)

                     Leis an bhformáid a bhunaítear san Iarscríbhinn a ghabhann leis an gCinneadh seo, ceanglaítear gur de réir meáchain a thuairisceofar méideanna an trealaimh iascaireachta a chuirtear ar an margadh agus méid an dramhthrealaimh iascaireachta. Ba cheart do na Ballstáit, dá bhrí sin, na bearta is gá a dhéanamh chun a áirithiú gur féidir an tuairisciú a dhéanamh i gcomhréir leis an bhformáid.

                     (6)

                     Tá na bearta dá bhforáiltear sa Chinneadh seo i gcomhréir leis an tuairim ón gCoiste um Oiriúnú don Dul Chun Cinn Eolaíoch agus Teicniúil agus le cur chun feidhme na dTreoracha maidir le dramhaíl arna mbunú faoi Airteagal 39 de Threoir 2008/98/CE ó Pharlaimint na hEorpa agus ón gComhairle (2).

               TAR ÉIS AN CINNEADH SEO A GHLACADH:

            Airteagal 1
            Déanfaidh na Ballstáit na sonraí maidir le trealamh iascaireachta a chuirtear ar an margadh agus maidir le dramhthrealamh iascaireachta a bhailítear dá dtagraítear in Airteagal 13(1)(d) de Threoir (AE) 2019/904 a thuairisciú san fhormáid chun sonraí a thuairisciú, formáid a leagtar amach in Iarscríbhinn 1 a ghabhann leis an gCinneadh seo.

            Airteagal 2
            Is san fhormáid a leagtar amach in Iarscríbhinn 2 a ghabhann leis an gCinneadh seo a tharraingeoidh na Ballstáit suas an tuarascáil ina mbeidh seiceáil cáilíochta dá dtagraítear in Airteagal 13(2) de Threoir (AE) 2019/904.

            Airteagal 3
            Is chuig na Ballstáit a dhírítear an Cinneadh seo.

            Arna dhéanamh sa Bhruiséil, 31 Bealtaine 2021.

                  Thar ceann an Choimisiúin

               Virginijus SINKEVIČIUS

                  Comhalta den Choimisiún

            (1)  IO L 155, 12.6.2019, lch. 1.

            (2)  Treoir 2008/98/CE ó Pharlaimint na hEorpa agus ón gComhairle an 19 Samhain 2008 maidir le dramhaíl agus lena n-aisghairtear Treoracha áirithe (IO L 312, 22.11.2008, lgh. 3).

            IARSCRÍBHINN 1
            Formáid chun sonraí maidir le trealamh iascaireachta ina bhfuil plaisteach a chuirtear ar an margadh agus dramhthrealamh a bhailítear, i gcomhréir le hAirteagal 13(1)(d) de Threoir (AE) 2019/904 ó Pharlaimint na hEorpa agus ón gComhairle
            A.   Formáid chun sonraí maidir le trealamh iascaireachta ina bhfuil plaisteach a chuirtear ar an margadh a thuairisciú (1)

                        Painéil eangaí atá déanta as sreangán tiubh  (2)

                        (Ø > 1 mm)

                        Painéil eangaí atá déanta as sreangán tanaí
                        (Ø ≤ 1 mm)

                        Trealamh plaisteach eile nó páirteanna de

                        Codanna neamhphlaisteacha den trealamh  (3)

                        Baoithe, snámháin, rópaí

                        Iomlán  (*1) =
                        (tonaí)

                        A+B+C+D+E

                        A

                        B

                        C

                        D = I+K

                        E = F+J+L

                        Iomlán na bplaisteach =

                        A+B+C+F

                        A

                        B

                        C

                        F

                                    —

                                    Polapróipiléin (PP)

                                    —

                                    Poileitiléin (PE)

                                    —

                                    Poileitiléin ardmhóilíneach (HMPE)

                                    —

                                    Níolón

                                    —

                                    Eile (PET, PVC, HDPE, EVA etc..)

                                    —

                                    Meascán polaiméirí

                        Iomlán na miotal

                        G = I+J

                        I

                        J

                                    —

                                    Cruach

                                    —

                                    Alúmanam

                                    —

                                    Luaidhe

                                    —

                                    Miotail eile nó miotail mheasctha eile

                        Iomlán an rubair

                        H = K+L

                        K

                        L

                  B.   Formáid chun sonraí maidir le dramhthrealamh iascaireachta arna bhailiú a thuairisciú (4)

                        Iomlán

                        Painéil eangaí atá déanta as sreangán tiubh (5)

                        (Ø > 1 mm)

                        Painéil eangaí atá déanta as sreangán tanaí
                        (Ø ≤ 1 mm)

                        Trealamh plaisteach eile nó páirteanna de

                        Codanna neamhphlaisteacha den trealamh  (6)

                        Baoithe, snámháin, rópaí

                        Iomlán  (*2) =
                        (tonaí)

                        A+B+C+D+E

                        A

                        B

                        C

                        D = I+K

                        E = F+J+L

                        Iomlán na bplaisteach =

                        A+B+C+F

                        A

                        B

                        C

                        F

                                    —

                                    Polapróipiléin (PP)

                                    —

                                    Poileitiléin (PE)

                                    —

                                    Poileitiléin ardmhóilíneach (HMPE)

                                    —

                                    Níolón

                                    —

                                    Eile (PET, PVC, HDPE, EVA etc..)

                                    —

                                    Meascán polaiméirí

                        Iomlán na miotal

                        G = I+J

                        I

                        J

                                    —

                                    Cruach

                                    —

                                    Alúmanam

                                    —

                                    Luaidhe

                                    —

                                    Miotail eile nó miotail mheasctha eile

                        Iomlán an rubair

                        H = K+L

                        K

                        L

               (1)  Is de réir meáchain (tonaí) atá na sonraí le tuairisciú – ní mór a shonrú sa tuarascáil ina mbeidh seiceáil cáilíochta ar úsáideadh fachtóirí coinbhéartachta (e.g. ó thoirt go mais).

               (*1)  Níl sé éigeantach ach méideanna iomlána (i gcill bhán) an trealaimh iascaireachta agus a chomhpháirteanna a thuairisciú.
            Ní bhaineann na cealla ar a bhfuil scáthlíniú dubh le hábhar.

               (2)  Cumhdaítear le “sreangán” gach sreangán, sreang, rópa éadrom etc. bídís comhdhéanta d’fhiliméad amháin (aonfhiliméid) nó d’ilfhiliméid atá casta nó bréadaithe le chéile lena ndéantar sreangán aonair ilsnáithe.

               (3)  D’fhéadfadh meáchain mhiotail, rollóirí rubair, gairis/eangacha éalaithe, etc. a bheith i gceist leis seo.

               (4)  Is de réir meáchain (tonaí) atá na sonraí le tuairisciú – ní mór a shonrú sa tuarascáil ina mbeidh seiceáil cáilíochta ar úsáideadh fachtóirí coinbhéartachta (e.g. ó thoirt go mais).

               (*2)  Níl sé éigeantach ach méideanna iomlána (i gcill bhán) an trealaimh iascaireachta agus a chomhpháirteanna a thuairisciú. Áirítear leis sin aon trealamh iascaireachta ina bhfuil plaistigh, agus aon chomhpháirt, substaint nó ábhar ar leith ba chuid den trealamh iascaireachta sin nó a bhí ceangailte den trealamh iascaireachta sin nuair a caitheadh amach é, lena n-áirítear nuair a tréigeadh nó nuair a cailleadh é. Ní bhaineann na cealla ar a bhfuil scáthlíniú dubh le hábhar.

               (5)  Cumhdaítear le “sreangán” gach sreangán, sreang, rópa éadrom etc. bídís comhdhéanta d’fhiliméad amháin (aonfhiliméid) nó d’ilfhiliméid atá casta nó bréadaithe le chéile lena ndéantar sreangán aonair ilsnáithe.

               (6)  D’fhéadfadh meáchain mhiotail, rollóirí rubair, gairis/eangacha éalaithe, etc. a bheith i gceist leis seo.

            IARSCRÍBHINN 2
            Formáid na tuarascála ina mbeidh seiceáil cáilíochta a ghabhann leis na sonraí dá dtagraítear in Iarscríbhinn 1, i gcomhréir le hAirteagal 13(2)(d) de Threoir (AE) 2019/904 ó Pharlaimint na hEorpa agus ón gComhairle
            I.   Cuspóir na tuarascála

            Is é is aidhm don tuarascáil ina mbeidh seiceáil cáilíochta, faisnéis a bhailiú faoi na modhanna tiomsaithe sonraí agus faoi cháilíocht na sonraí a chuirtear isteach. Leis an tuarascáil, beifear in ann tuiscint níos fearr a fháil ar na cineálacha cur chuige a ghlac na Ballstáit maidir le bailiú sonraí agus beifear in ann comparáid a dhéanamh idir na sonraí ó Bhallstát go chéile chomh maith. Gabhann tuarascáil sin le tuairisciú ag na Ballstáit maidir le trealamh iascaireachta ina bhfuil plaisteach a chuirtear ar an margadh agus maidir le dramhthrealamh iascaireachta a bhailítear.
            Leis an tuarascáil ina mbeidh seiceáil cáilíochta déanfar meastóireacht ar cháilíocht na modhanna bailithe sonraí, lena n-áirítear raon feidhme agus bailíochtú na bhfoinsí sonraí riaracháin agus bailíocht staidrimh na gcineálacha cur chuige atá bunaithe ar shuirbhéanna.
            Ina theannta sin, leis an tuarascáil ina mbeidh seiceáil cáilíochta ní mór na cúiseanna is bun le hathruithe suntasacha ar na sonraí tuairiscithe a mheas agus muinín as cruinneas na sonraí sin a áirithiú.
            II.   Formáid na tuarascála ina mbeidh seiceáil cáilíochta: Trealamh iascaireachta ina bhfuil plaisteach arna chur ar an margadh

            1.   FAISNÉIS GHINEARÁLTA

                        Ballstát:

                        An eagraíocht atá freagrach as sonraí a chur isteach:

                        Ríomhphost teagmhála:

                        Uimhir theileafóin:

                        Bliain tagartha:

                        Dáta/leagan seachadta:

                        Nasc chuig foilsiú na sonraí ag an mBallstát (más ann dó):

                  2.   TUAIRISC AR NA PÁIRTITHE A bhFUIL BAINT ACU LEIS AN mBAILIÚ SONRAÍ

                        Ainm na hinstitiúide

                        Príomhfhreagrachtaí

               Cuir rónna leis más gá

            3.   TUAIRISC AR NA MODHANNA A ÚSÁIDEADH
            3.1.   Sonraíocht na modhanna agus na bhfoinsí

                        Modhanna bailithe sonraí/foinse sonraí

                        Sonraí sainordaitheacha
                        (modh/foinse: is ea/ní hea)

                        Sonraí deonacha (roghnach)
                        (modh/foinse: is ea/ní hea)

                        Tuairisciú riaracháin (daonáireamh)

                        Suirbhéanna (daonáireamh nó sampláil)

                        Staidreamh trádála (e.g. trí shonraí Prodcom nó Comext a úsáid)

                        Scéim um fhreagracht leathnaithe táirgeora

                        Táirgeoirí/trádálaithe trealaimh

                        Eile (sonraigh)

               Sonraigh uimhir na foinse tagartha idir lúibíní i gcealla inar tugadh “is ea” mar fhreagra, e.g. is ea (1).

            Cuir isteach mínithe sonracha sa tábla thíos i gcás cealla inar tugadh “is ea” mar fhreagra, agus úsáid á baint as na huimhreacha tagartha. Sonraigh a mhinice a bailíodh na sonraí (e.g. ar bhonn míosúil, ráithe, bliantúil, leanúnach) más eol.

                        Uimhir thagartha

                        Míniú/tuairisc bhreise

               Cuir rónna leis más gá

            3.2.   Sonraíocht fachtóirí coinbhéartachta

            Má úsáideadh fachtóirí coinbhéartachta (1) chun meastachán a dhéanamh ar shonraí deonacha, sonraigh sa tábla thíos iad.

                        Iomlán an trealaimh iascaireachta ina bhfuil (tonaí)

                        Painéil eangaí atá déanta as sreangán tiubh
                        (Ø > 1 mm)

                        Painéil eangaí atá déanta as sreangán tanaí
                        (Ø ≤ 1 mm)

                        Trealamh plaisteach eile nó páirteanna de

                        Codanna neamhphlaisteacha den trealamh

                        Baoithe, snámháin, rópaí

                        Iomlán in aghaidh an chineáil ábhair

                        Iomlán  (*1) (tonaí)

                           Luach sainordaitheach

                        Iomlán na bplaisteach

                                    —

                                    Polapróipiléin (PP)

                                    —

                                    Poileitiléin (PE)

                                    —

                                    Poileitiléin ardmhóilíneach (HMPE)

                                    —

                                    Níolón

                                    —

                                    Eile

                                    —

                                    Measctha

                        Iomlán na miotal

                                    —

                                    Cruach

                                    —

                                    Alúmanam

                                    —

                                    Luaidhe

                                    —

                                    Miotail eile nó miotail mheasctha eile

                        Iomlán an rubair

                        Iomlán in aghaidh chomhpháirt an trealaimh

                  4.   CRUINNEAS NA SONRAÍ
            4.1.   Suirbhéanna staidrimh ar chainníocht an trealaimh iascaireachta a chuirtear ar an margadh

                        Raon feidhme an tsuirbhé

                        Bliain

                        Aonaid staidrimh

                        Céatadán an daonra a ndearnadh suirbhé orthu

                        Sonraí (t)

                        Leibhéal muiníne

                        Lamháil earráide

                        Coigeartuithe ó bhliain an tsuirbhé go dtí an bhliain atá ann faoi láthair

                        Mionsonraí eile

               Cuir rónna leis le haghaidh gach suirbhé a rinneadh.

            Cuir mínithe sonracha isteach sa tábla thíos trí na cealla thuas a uimhriú/trí thagairt a dhéanamh dóibh.

                        Uimh.

                        Míniú/tuairisc bhreise

               Cuir rónna leis más gá

            4.2.   Na príomh-shaincheisteanna maidir le cruinneas

            Tuairisc ar na príomh-shaincheisteanna a dhéanann difear do chruinneas na sonraí, lena n-áirítear earráidí a bhaineann leis an tsampláil, an cumhdach, an tomhas, an phróiseáil agus an neamhfhreagairt. Tuairisc ar na meastacháin a úsáideadh.

                        Uimh.

                        Saincheist maidir le cruinneas

                        Míniú/tuairisc bhreise

                        1

                        Sampláil

                        2

                        Cumhdach

                        3

                        Tomhas

                        4

                        Próiseáil

                        5

                        Neamhfhreagairt

                        6

                        Meastacháin

                        7

                        Eile (sonraigh)

               Cuir rónna leis más gá

            4.3.   Difríochtaí ó shonraí na bliana roimhe sin

            Athruithe suntasacha modheolaíochta ar an modh ríofa le haghaidh na bliana tagartha reatha, más ann dóibh (cuir san áireamh, athbhreithnithe cúlghabhálacha, cineál na n-athbhreithnithe sin agus cé acu atá nó nach bhfuil táscaire foirceannta ag teastáil do bhliain áirithe).

                        Uimh.

                        Míniú/tuairisc bhreise

               Cuir rónna leis más gá

            4.4.   Fíorú sonraí

                        Cros-seiceáil
                        (rinneadh/ní dhearnadh)

                        Seiceáil amshraitheanna
                        (rinneadh/ní dhearnadh)

                        Iniúchadh
                        (rinneadh/ní dhearnadh)

                        Próiseas fíorúcháin
                        (rinneadh/ní dhearnadh)

                        Sonraí sainordaitheacha

                        Sonraí deonacha

                  Faisnéis bhreise faoi na modhanna, lena n-áirítear an teaglaim modhanna a úsáideadh.

                        Tuairisc mhionsonraithe ar na modhanna fíorúcháin

                        Sonraí sainordaitheacha

                        Sonraí deonacha (roghnach)

                  5.   RÚNDACHT
            5.1.   Sonraigh, de réir na n-ítimí uimhrithe, an chaoi ar áirithíodh rúndacht
               (sampla: bearta nó nósanna imeachta lena gcuirtear cosc le nochtadh neamhúdaraithe sonraí etc.).

                        Uimh.

                        Tuairisc

               Cuir rónna leis más gá

            5.2.   Saincheisteanna rúndachta a bhaineann le foilsiú sonraí

                        Uimh.

                        Tuairisc

               Cuir rónna leis más gá

            6.   SCAIPEADH: PRÍOMHSHUÍOMHANNA GRÉASÁIN AGUS NA PRÍOMHFHOILSEACHÁIN NÁISIÚNTA
            Na topaicí atá le liostú thíos baineann siad le scaipeadh sonraí.

                        Uimh.

                        Liosta suíomhanna gréasáin, doiciméad, foilseachán

                  7.   MEITEASHONRAÍ
            Liosta doiciméad a bhaineann le modheolaíocht bailithe sonraí, le próiseáil sonraí agus le rialú cáilíochta.

                        Topaic

                        Is ann don doiciméad (is ann/ní ann)

                        Tagairt don doiciméad (teideal, bliain, nasc gréasáin más infheidhme)

                        Bailiú sonraí

                        Próiseáil sonraí

                        Rialú cáilíochta

                  III.   Formáid na tuarascála ina mbeidh seiceáil cáilíochta: Dramhthrealamh iascaireachta arna bhailiú

            1.   FAISNÉIS GHINEARÁLTA

                        Ballstát:

                        An eagraíocht atá freagrach as sonraí a chur isteach:

                        Ríomhphost teagmhála:

                        Uimhir theileafóin:

                        Bliain tagartha:

                        Dáta/leagan seachadta:

                        Nasc chuig foilsiú na sonraí ag an mBallstát (más ann dó):

                  2.   Tuairisc ar na páirtithe a bhfuil baint acu leis an mbailiú sonraí

                        Ainm na hinstitiúide

                        Príomhfhreagrachtaí

               Cuir rónna leis más gá

            3.   TUAIRISC AR NA MODHANNA A ÚSÁIDEADH
            3.1.   Sonraíocht na modhanna agus na bhfoinsí

                        Modhanna bailithe sonraí/foinse sonraí

                        Sonraí sainordaitheacha
                        (modh/foinse: is ea/ní hea)

                        Sonraí deonacha (roghnach)
                        (modh/foinse: is ea/ní hea)

                        Tuairisciú riaracháin (daonáireamh)

                        Suirbhéanna (daonáireamh nó sampláil)

                        Calafoirt

                        Scéim um fhreagracht leathnaithe táirgeora

                        Táirgeoirí/trádálaithe trealaimh

                        Oibreoirí bainistithe dramhaíola

                        Eile (sonraigh)

               Sonraigh uimhir na foinse tagartha idir lúibíní i gcealla inar tugadh “is ea” mar fhreagra, e.g. is ea (1).

            Cuir isteach mínithe sonracha sa tábla thíos i gcás cealla inar tugadh “is ea” mar fhreagra, agus úsáid á baint as na huimhreacha tagartha. Sonraigh a mhinice a bailíodh na sonraí (e.g. ar bhonn míosúil, ráithe, bliantúil, leanúnach) más eol.

                        Uimhir thagartha

                        Míniú/tuairisc bhreise

               Cuir rónna leis más gá

            3.2.   Sonraíocht fachtóirí coinbhéartachta

            Má úsáideadh fachtóirí coinbhéartachta (2) chun meastachán a dhéanamh ar shonraí deonacha, sonraigh sa tábla thíos iad.

                        Iomlán an trealaimh iascaireachta ina bhfuil (tonaí)

                        Painéil eangaí atá déanta as sreangán tiubh
                        (Ø >1mm)

                        Painéil eangaí atá déanta as sreangán tanaí
                        (Ø≤1mm)

                        Trealamh plaisteach eile nó páirteanna de

                        Codanna neamhphlaisteacha den trealamh

                        Baoithe, snámháin, rópaí

                        Iomlán in aghaidh an chineáil ábhair

                        Iomlán  (*2) (tonaí)

                           Luach sainordaitheach

                           Iomlán na bplaisteach

                                    —

                                    Polapróipiléin (PP)

                                    —

                                    Poileitiléin (PE)

                                    —

                                    Poileitiléin ardmhóilíneach (HMPE)

                                    —

                                    Níolón

                                    —

                                    Eile

                                    —

                                    Measctha

                        Iomlán na miotal

                                    —

                                    Cruach

                                    —

                                    Alúmanam

                                    —

                                    Luaidhe

                                    —

                                    Miotail eile nó miotail mheasctha eile

                        Iomlán an rubair

                        Iomlán in aghaidh chomhpháirt an trealaimh

                  4.   CRUINNEAS NA SONRAÍ
            4.1.   Suirbhéanna staidrimh ar chainníocht an dramhthrealaimh iascaireachta arna bhailiú

                        Raon feidhme an tsuirbhé

                        Bliain

                        Aonaid staidrimh

                        Céatadán an daonra a ndearnadh suirbhé orthu

                        Sonraí (t)

                        Leibhéal muiníne

                        Lamháil earráide

                        Coigeartuithe ó bhliain an tsuirbhé go dtí an bhliain atá ann faoi láthair

                        Mionsonraí eile

               Cuir rónna leis le haghaidh gach suirbhé a rinneadh.

            Cuir mínithe sonracha isteach sa tábla thíos trí na cealla thuas a uimhriú/trí thagairt a dhéanamh dóibh.

                        Uimh.

                        Míniú/tuairisc bhreise

               Cuir rónna leis más gá

            4.2.   Na príomh-shaincheisteanna maidir le cruinneas

            Tuairisc ar na príomh-shaincheisteanna a dhéanann difear do chruinneas na sonraí, lena n-áirítear earráidí a bhaineann leis an tsampláil, an cumhdach, an tomhas, an phróiseáil agus an neamhfhreagairt. Tuairisc ar na meastacháin a úsáideadh.

                        Uimh.

                        Saincheist maidir le cruinneas

                        Míniú/tuairisc bhreise

                        1

                        Sampláil

                        2

                        Cumhdach

                        3

                        Tomhas

                        4

                        Próiseáil

                        5

                        Neamhfhreagairt

                        6

                        Meastacháin

                        7

                        Eile (sonraigh)

               Cuir rónna leis más gá

            4.3.   Difríochtaí ó shonraí na bliana roimhe sin
            Athruithe suntasacha modheolaíochta ar an modh ríofa le haghaidh na bliana tagartha reatha, más ann dóibh (cuir san áireamh, athbhreithnithe cúlghabhálacha, cineál na n-athbhreithnithe sin agus cé acu atá nó nach bhfuil táscaire foirceannta ag teastáil do bhliain áirithe).

                        Uimh.

                        Míniú/tuairisc bhreise

               Cuir rónna leis más gá

            4.4.   Fíorú sonraí

                        Cros-seiceáil
                        (rinneadh/ní dhearnadh)

                        Seiceáil amshraitheanna
                        (rinneadh/ní dhearnadh)

                        Iniúchadh
                        (rinneadh/ní dhearnadh)

                        Próiseas fíorúcháin
                        (rinneadh/ní dhearnadh)

                        Sonraí sainordaitheacha

                        Sonraí deonacha

                  Faisnéis bhreise faoi na modhanna, lena n-áirítear an teaglaim modhanna a úsáideadh.

                        Tuairisc mhionsonraithe ar na modhanna fíorúcháin

                        Sonraí sainordaitheacha

                        Sonraí deonacha (roghnach)

                  5.   RÚNDACHT
            5.1.   Sonraigh, de réir na n-ítimí uimhrithe, an chaoi ar áirithíodh rúndacht
               (sampla: bearta nó nósanna imeachta lena gcuirtear cosc le nochtadh neamhúdaraithe sonraí etc.).

                        Uimh.

                        Tuairisc

               Cuir rónna leis más gá

            5.2.   Saincheisteanna rúndachta a bhaineann le foilsiú sonraí

                        Uimh.

                        Tuairisc

               Cuir rónna leis más gá

            6.   SCAIPEADH: PRÍOMHSHUÍOMHANNA GRÉASÁIN AGUS NA PRÍOMHFHOILSEACHÁIN NÁISIÚNTA
            Na topaicí atá le liostú thíos baineann siad le scaipeadh sonraí.

                        Uimh.

                        Liosta suíomhanna gréasáin, doiciméad, foilseachán

                  7.   MEITEASHONRAÍ
            Liosta doiciméad a bhaineann le modheolaíocht bailithe sonraí, le próiseáil sonraí agus le rialú cáilíochta.

                        Topaic

                        Is ann don doiciméad (is ann/ní ann)

                        Tagairt don doiciméad (teideal, bliain, nasc gréasáin más infheidhme)

                        Bailiú sonraí

                        Próiseáil sonraí

                        Rialú cáilíochta

               (1)  Is éard is fachtóir coinbhéartachta ann iolraitheoir uimhríochtúil chun cainníocht arna sloinneadh i dtacar aonad amháin a thiontú go cainníocht choibhéiseach arna sloinneadh i dtacar aonad eile

               (*1)  Ní bhaineann na cealla ar a bhfuil scáthlíniú dubh le hábhar.

               (2)  Is éard is fachtóir coinbhéartachta ann iolraitheoir uimhríochtúil chun cainníocht arna sloinneadh i dtacar aonad amháin a thiontú go cainníocht choibhéiseach arna sloinneadh i dtacar aonad eile.

               (*2)  Ní bhaineann na cealla ar a bhfuil scáthlíniú dubh le hábhar.


title: Cinneadh Cur Chun Feidhme (AE) 2021/985 ón gCoimisiún an 3 Meitheamh 2021 lena gceartaítear an leagan Spáinnise de Chinneadh 2004/842/CE maidir le rialacha cur chun feidhme lena bhféadfaidh na Ballstáit údarú a thabhairt síol a chur ar an margadh de chineál a ndearnadh iarratas ar é a chur isteach i gcatalóg náisiúnta na gcineálacha speiceas plandaí nó speiceas glasraí (Tugadh fógra dó faoi dhoiciméid C(2021)3869) (Téacs atá ábhartha maidir le LEE)

text:
                  18.6.2021

                  GA

                  Iris Oifigiúil an Aontais Eorpaigh

                  L 216/204

         CINNEADH CUR CHUN FEIDHME (AE) 2021/985 ÓN gCOIMISIÚN
         an 3 Meitheamh 2021
         lena gceartaítear an leagan Spáinnise de Chinneadh 2004/842/CE maidir le rialacha cur chun feidhme lena bhféadfaidh na Ballstáit údarú a thabhairt síol a chur ar an margadh de chineál a ndearnadh iarratas ar é a chur isteach i gcatalóg náisiúnta na gcineálacha speiceas plandaí nó speiceas glasraí

               (Tugadh fógra dó faoi dhoiciméid C(2021)3869)

         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Threoir 2002/55/CE ón gComhairle an 13 Meitheamh 2002 maidir le síol glasraí a mhargú (1)„ agus go háirithe Airteagal 23(2) di,
         De bharr an mhéid seo a leanas:

                     (1)

                     Tá earráid in Airteagal 31(1) den leagan Spáinnise de Chinneadh 2004/842/CE (2) ón gCoimisiún a mhéid a bhaineann le húdaruithe a athnuachan a bhaineann le speicis glasraí.

                     (2)

                     Dá bhrí sin, ba cheart an leagan Spáinnise de Chinneadh 2004/842/CE a cheartú dá réir. Ní dhéantar difear do na leaganacha teanga eile.

                     (3)

                     Tá na bearta dá bhforáiltear sa Chinneadh seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN CINNEADH SEO A GHLACADH:

            Airteagal 1

               (ní bhaineann sé leis an leagan Gaeilge)

            Airteagal 2
            Is ar na Ballstáit a dhírítear an Cinneadh seo.

            Arna dhéanamh sa Bhruiséil, 3 Meitheamh 2021.

                  Thar ceann an Choimisiúin

               Johannes HAHN

                  Comhalta den Choimisiún

            (1)  IO L 193, 20.7.2002, lch. 33.

            (2)  Cinneadh 2004/842/CE ón gCoimisiún an 1 Nollaig 2004 maidir le rialacha cur chun feidhme lena bhféadfaidh na Ballstáit údarú a thabhairt síol a chur ar an margadh de chineál a ndearnadh iarratas ar é a chur isteach i gcatalóg náisiúnta na gcineálacha speiceas plandaí nó speiceas glasraí (IO L 362, 9.12.2004, lch. 21).